Asbjørn Barlaup

Asbjørn Barlaup (1902–1989) var sønn av Lars Barlaup. Asbjørn Barlaup var en norsk journalist og forfatter. Han var også kjent som motstandsmann under andre verdenskrig.

Barlaup begynte som journalist i Adresseavisen i 1919. Fra 1927 til 1930 var han redaksjonssekretær i Morgenavisen i Bergen. Deretter kom han til Tidens Tegn i Oslo og var der til krigen begynte. Barlaup skrev om jødeforfølgelsen i Ungarn i 1939 og han reiste ut i Europa for å skildre hva som skjedde med jødene. Under okkupasjonen av Norge forsøkte han å dra til Shetland den 30. juni 1941, men forsøket mislyktes .  Etter hvert kom han seg til Stockholm og London hvor han arbeidet i den norske presse- og informasjonstjeneste.

Etter krigen fikk han jobb i VG, og i 1954 mottok han Narvesenprisen som journalist i VG, men fra 1957 gikk han over til Elektrokemisk A/S som informasjonssjef, en stilling han hadde til han ble pensjonist i 1970.

 Bibliografi 

 5 år for friheten – Norges kamp utenfor Norges    grenser 1945
 Det stod i avisen – Glimt fra Oslo-pressen september    1946-1947 1948
 Norway calling 1951
 Norges teknisk- naturvitenskapelige forskningsråd – Ti-årsberetning 1946-1956 1958
 Oslo turnforening – Festskrift utg. i anledning av    100-års jubileet 13. april 1955 1956
 Widerøe's flyveselskap gjennom 25 år 1958
 The Metallurgical industries of Norway – published on    the occasion of the 25th anniversary of Norsk metallurgisk selskap 1961
 Det Norske Veritas 1864-1964 – Sikkerhet til sjøs! 1964
 Det Norske meteorologiske institutt – 1866-1966 1966
 Festskrift til Odd Dahl – I anledning av    hans fylte 70 år 3.nov. 1968 1968

Han oversatte også noen bøker fra engelsk.

 Referanser 

 Kilder 
 Hvem Hva Hvor 1990 side 125 ISBN 82-516-1267-5
 Store norske leksikon Bind 1 1978 side 657 ISBN 82-573-0037-3

Kategori:Journalister i norske lokalaviser
Kategori:Norske journalister under andre verdenskrig
Kategori:Norske sakprosaforfattere
Kategori:Personer fra Trondheim kommune